和陳度支杜城園池長韻詩
作者：劉敞
朝代：宋

paragraphs: 三輔衣冠多俊賢，邇來風物故依然。
君家復在城南社，時望從知尺五天。
韋氏訓經門益大，酇侯治第世相傳。
雪殘太一虛無裏，塵漲重城蒼莽邊。
修竹萬竿迷暗谷，清渠百道散鳴泉。
欣欣樹色知春近，寂寂禽聲覺地偏。
使節歸來同晝錦，扁舟浮去似登仙。
禆諶適野非無興，更挹逍遙池上篇。